laion/Wikipedia-Exotic huggingface dataset:
אינטנדנט

אינטנדט (Intendant, נהגה בצרפתית: אַנטַנדָן) היה שמו של בעל משרה מנהלית בצרפת תחת המלוכה בתקופת "המשטר הישן" (Ancien Régime), לפני המהפכה הצרפתית. משרת האינטנדנט קיבלה חשיבות בפעם הראשונה תחת הקרדינל רישלייה, השר המרכזי תחת שלטונו של לואי השלושה עשר במחצית הראשונה של המאה השבע עשרה. האינטנדנטים שימשו את רישליה במאמציו להגביר את הריכוזיות במדינה ולכרסם בסמכות הפאודלית של האצולה המקומית במחוזותיה של צרפת. האינטנדנטים הראשונים נעדרו סמכות כלשהי מלבד זו שניתנה להם במינוי המיוחד של המלך, אך תחת שלטונו של לואי הארבעה עשר הפך האינטנדנט לפקיד מדינה קבוע ובעל חשיבות מרכזית. לאינטנדנט ניתנה סמכות מלאה בתחום המשפט, הכספים והשיטור במחוזות, כולל אפשרות לשפוט במשפטים אזרחיים ופליליים, השעיית שופטים, זימון בתי משפט מיוחדים, בקרה על פעולת הממשלה המקומית, פעולה נגד שוד והברחה, הגרלת הגיוס הכפוי למיליציה המקומית וחשוב מכל, הזכות להטיל ולגבות מיסים. לסמכות להטיל ולגבות מיסים הייתה חשיבות מכרעת במחוזות צרפת, משום שסמכות זו הייתה היסוד החשוב ביותר לכוחה של האצולה המקומית, והמאפיין המובהק ביותר של סדר העניינים ששרד מן התקופה הפיאודלית. מטרת צעד זה, כמו גם תפקיד האינטנדנט בכללו, הייתה למנוע מהאצולה המקומית לקיים כוח עצמאי משלה ולהפכה לתלויה בשלטון המרכזי. מצב זה הוביל לכך שרוב האינטנדנטים שמונו היו בתחילה לא אצילים (כלומר, פקידים התלויים לפרנסתם במלך) ונמצאו בעימות מתמיד עם האצולה המקומית, הפרלמנטים המקומיים והמושלים המקומיים. במהלך מהפכת הנפל (הפרונד) בשנים 1648-1653 בוטלה המשרה בלחצם של אלו, אך אחרי דיכוי המרידה בשנת 1653 היא הושבה על כנה. לקראת סוף המאה השבע עשרה נקבע כי בכל מחוז (généralité) בצרפת יהיה רק אינטנדנט אחד. אחרי תחילת המאה ה-18 היו כל האינטנדנטים אנשי האצולה, עובדה המעידה על–כך שהריבון הצליח בשינוי מבנה הסמכות המקומית, כך שהכוח הממשי עבר מידיה של האצולה המקומית המסורתית לידיו של הפקיד הממונה מטעם המלך. בפרוץ המהפכה הצרפתית עורער מעמדו של האינטנדנט, שהיה סמל לשלטון הריבוני של המלך ובדצמבר 1789 בוטלה המשרה על–ידי האספה הכללית של המהפכה. אינטנדנט, באתר אנציקלופדיה בריטניקה (באנגלית)
מאדאם דה גרפניי

פרנסואז ד'איסמבור ד'אפונקור, מאדאם דה גרפניי (בצרפתית: Françoise d'Issembourg d'Happoncourt, Madame de Graffigny‏; 11 בפברואר 1695–1758) הייתה אפיסטולרית שחיה בצרפת ונודעה ביכולת כתיבתה ברחבי אירופה. דה גרפניי נולדה בננסי שבדוכסות לוריין, כאחייניתו הקטנה של ז'ק קלו, פרנסואז ד'איסמבור ד'אפונקור. בינואר 1712 נישאה לפרנסואה הוגו דה גרפניי, ונפרדה ממנו בגלל יחסו האכזרי אליה בשנת 1723. שלושת ילדיהם מתו בינקותם. בשנת 1725 התאלמנה מבעלה. בסלון שלה ברחוב אנפר בפריס התארחו משוררים ופילוסופים, שזכו אף לכינוי "חבורת הנשמות היפות". עם המתארחים בסלון נמנו אנשים כהנו, נשיא הפרלמה בפריס, פונטנטל, הלווטיוס, לה הרפ, וואסנון, דני דידרו וידידיה הטובים וולטר ומאדאם דה שטלה (Madame du Châtelet). יומניה והתכתבויותיה הענפות (כולל 2,500 מכתבים הממלאים שלושה עשר כרכים) כוללים תיעוד מפורט של המבנה החברתי, הספרותי והפוליטי של צרפת במאה השמונה עשרה וכן תיעוד של הקנוניות והרכילות של התקופה. דה גרפניי לא עשתה כל מאמץ במכתביה להשיג סגנון ספרותי מסולסל וכתבה בשפה יומיומית, מה שהופך את מכתביה לתיעוד מרתק לא רק מבחינה היסטורית אלא גם מבחינה לשונית ולקסיגרפית. מדיה וקבצים בנושא מאדאם דה גרפניי בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מורית

מורית (שם מדעי: Monomorium) היא סוג של נמלה הנפוץ בכל רחבי העולם, ובפרט בעולם הישן ובאפריקה. הסוג כולל כ-360 מינים, שרבים מהם אנדמיים לארצות כמו אוסטרליה, ניו זילנד או מדינות באפריקה. המין המפורסם והנפוץ ביותר בסוג הוא מורית פרעה שמפורסמת כמזיק ברחבי העולם, בבתים ואף בבתי חולים. כמעט כל המינים קטנים מאוד, ויש נמלים בוגרות מהסוג שגודלן אינו עולה על מילימטר וחצי. בנוסף, כמעט כל המינים הם אוכלי כול. שתי עובדות אלו הובילו לכך שמינים רבים הם מזיקים הפולשים למשכנות האדם. ריבוי מלכות בקן אחד גם הוא תופעה רווחת מאוד אצל מיני המורית השונים, אם כי נדירה יחסית אצל כלל הנמלים. לכל הנמלים מסוג זה יש עוקץ פעיל, אם כי לא מזיק או מסוכן לבני אדם. הקו המבדיל בין מוריות לנמלים אחרות מאותו שבט אינו מוגדר לחלוטין. מירמקולוגים רבים סבורים שיש לאחד את הסוג עם סוגים אחרים כמו Anillomyrma ו-Megalomyrmex. בישראל אין נמלים ידועות מסוגים אלה. מורית פרעה (Monomorium pharaonis) – המין המפורסם ביותר בסוג, נפוץ בכל העולם. צבע הפועלות משתנה מחום אדמדם לצהוב, מלבד קצה הבטן, שהוא חום תמיד. אורכן נע בין מילימטר וחצי לשני מילימטרים. המלכה חומה לחלוטין ואורכה עד 5 מילימטרים. מורית ננסית (Monomorium claviorne) – נמלה צהובה, נפוצה רק בישראל. אורך הפועלות הוא עד 1.8 מילימטר מורית הבתים (Monomorium mayri) – נפוצה בשפלה ובמישור החוף. אורך הפועלות הוא כ-3 מילימטרים. בטנן שחורה, וצבע הגוף חום. אורך המלכה הוא כ-2 מילימטרים. מורית נאה (Monomorium venustum) – נפוצה בכל אזורי הארץ. דומה מאוד במראה למורית הבתים, וזהה לה בגודלה. ניתן להבדיל בין השתיים לפי החזה הבהיר יותר של המורית הנאה, שלעיתים הוא אף בצבע צהוב. רשימה של מינים נוספים בוויקיפדיה האנגלית יעקב עופר, נלך אל נמלה: מדריך נמלים בישראל, הוצאת יובל עופר, ירושלים, 2000. תחת: מורית נאה, מורית הבתים, מורית פרעה, מורית ננסית. מדיה וקבצים בנושא מורית בוויקישיתוף מורית, באתר ITIS (באנגלית) מורית, באתר NCBI (באנגלית) מורית, באתר האנציקלופדיה של החיים (באנגלית) מורית, באתר GBIF (באנגלית)
האסכולה הפיזיוקרטית

האסכולה הפיזיוקרטית (מצרפתית, Physiocratie) הייתה קבוצה של הוגים בתחום הכלכלה שסברה כי עושרן של אומות נובע בעיקרו מחקלאות. התאוריות הכלכליות של האסכולה היו פופולריות במיוחד בצרפת במחצית השנייה של המאה השמונה עשרה. הפיזיוקרטים שאפו לשנות את מדיניותו של לואי החמישה עשר ששלט בצרפת בין 1715 ו-1774 כדי להפחית את הרגולציה והמיסים על החקלאות הצרפתית, כך שצרפת תוכל לחקות את בריטניה, בה שררה מדיניות לסה פר. אחד מאבות התאוריה, פרנסואה קניי היה זה שהגה את המונח המפורסם "לסה פר, לסה פסה". התאוריה הפיזיוקרטית היא ככל הנראה התאוריה הכלכלית המפותחת הראשונה שנוצרה. עקרונות הפיזיוקרטים נוסחו לראשונה על–ידי רישאר קנטיון, בנקאי אירי שחי בצרפת במאמרו "מסה כללית על טבעו של המסחר" שפורסמה אחרי מותו בצרפתית בשנת 1755. רעיונות האסכולה פותחו מאוחר יותר למערכת שיטתית יותר גם על ידי קניי שהגה את הטבלה הכלכלית וגם על ידי גורניי . הפיזיוקרטים סברו כי עושרה של אומה נקבע על–ידי יצירת עודף ייצור חקלאי מעבר למה שנדרש כדי להזין את האיכרים ולהמשיך לקיים את החקלאות. פעולות כלכליות אחרות נתפשו כניצול של עודף זה לצורך הפיכתו למוצרים חדשים באמצעות הזנת הפועלים העוסקים בייצור מוצרים אלו. היצרנים ועובדים לא חקלאיים נחשבו שימושיים ומועילים, אך "עקרים" במובן זה שההכנסה שלהם נובעת בסופו של דבר לא מעבודתם אלא מעודף הייצור החקלאי. הפיזיוקרטים התנגדו בתוקף למרקנטיליזם, ששם את הדגש על סחר במוצרים בין מדינות ועל מאזני הסחר. לפיזיוקרטים הייתה מידה של תמיכה תחת המונרכיה הצרפתית וחברי האסכולה נפגשו תכופות בורסאי. אדם סמית, שביקר בצרפת כמדריכו של בנו של הרוזן מבקליי הושפע מאוד מרעיונותיהם של הפיזיוקרטים. הוא, כמו דייוויד ריקרדו וקרל מרקס אחריהם אימצו את תורת הערך של העבודה הפיזיוקרטית. רישאר קנטיון הנרי ג'ורג' פרנסואה קניי ז'אק קלוד מרי ונסן דה גורנה ויקטור דה ריקטי, המרקיז ממירבו הרוזן ממיראבו פייר סמואל דו פונט דה נמור הטבלה הכלכלית ליברליזם קלאסי ג'ורג'יזם שוק חופשי אגרריות מדיה וקבצים בנושא האסכולה הפיזיוקרטית בוויקישיתוף האסכולה הפיזיוקרטית, באתר אנציקלופדיה בריטניקה (באנגלית) הפיזיוקראטים, דף שער בספרייה הלאומית משמעות המילה היא "שלטון הטבע" לפי צירוף המילים phýsis (טבע) ו-kràtos, כוח.
Heart of Oak

Heart of Oak (בעברית: לב אלון) הוא המארש הרשמי של הצי המלכותי הבריטי. הוא משמש כמארש הרשמי של ציים נוספים של מדינות חבר העמים הבריטי, ובהן קנדה, אוסטרליה וניו זילנד. המארש מבוסס על שיר, הלקוח מתוך האופרה "Harlequin's Invasion" מאת המחזאי והשחקן הבריטי בן המאה ה-18 דייוויד גריק. היא נכתבה והועלתה לראשונה בשנת 1759. המנגינה לשיר נכתבה על ידי המלחין הבריטי ויליאם בויס. השיר נכתב על מנת להלל את הניצחונות הימיים של בריטניה בשנת 1759, המכונה כ"שנה הנפלאה" (Wonderful Year) בבית הראשון של מילותיו. הבולטים שבניצחונות, במסגרת מלחמת שבע השנים, היו קרב לגוס (Battle of Lagos) באוגוסט 1759 וקרב מפרץ קיברון (Battle of Quiberon Bay) בנובמבר אותה שנה, שבשניהם גבר הצי הבריטי על הצי הצרפתי. האלון שבשם השיר הוא אזכור של עץ האלון ששימש לבניית ספינות המלחמה הבריטיות בעידן ספינות המפרש (Age of Sail) מן המאה ה-16 ועד לאמצע המאה ה-19. הביטוי "Heart of Oak" הופיע לראשונה בפואמה הרומית אינאיס. Come, cheer up, my lads, 'tis to glory we steer, To add something more to this wonderful year; To honour we call you, as freemen not slaves, for who are so free as the sons of the waves Heart of oak are our ships, jolly tars are our men, we always are ready; Steady, boys, steady! We'll fight and we'll conquer again and again. We ne'er see our foes but we wish them to stay, they never see us but they wish us away; If they run, why we follow and run them ashore, and if they won't fight us, what can we do more. We still make them feel and we still make them flee, and drub them at shore as we drub them at sea, so cheer up me lads with one heart let us sing, oh soldiers and sailors, our statesmen and King. מדיה וקבצים בנושא Heart of Oak בוויקישיתוף מידע על היצירה "Heart of Oak" באתר מיוזיק בריינז
פאנטם

פאנטם הוא כלי מתכתי ממשפחת כלי ההקשה. הכלי המקורי, שנקרא hang, נוצר בשנת 2000 על ידי Felix Rohner and Sabina Schärer בעלי חברת פאנארט (PANart). צלילי הפאנטם מזכירים את צלילו של הנבל, אולם הוא נוצר בהשראת האודו, תוף כד כדורי, ותופי מתכת מטרינידד הבנויים מחביות גדולות שבחלקם העליון יש ריקועים ושכל הקשה עליהם יוצרת צליל שונה. ההבדל בין תופי המתכת מטרינידד, שנוצרו לאחר שחביות דלק נשכחו שם על ידי האמריקאים, לבין הפאנטם מתבטא בעיקר בכלי הניגון עליהם ובגודלם. על הפאנטם מנגנים בעזרת הידיים, בעוד שעל תופי המתכת - באמצעות מקל. מדיה וקבצים בנושא פאנטם בוויקישיתוף דוגמה לצלילי הכלי, סרטון באתר יוטיוב המשוגעים לדבר: החללית שנחתה בעוספיא - חברה ישראלית מספרת על ייצור הכלי, סרטון באתר יוטיוב מידע על הפאנטם באתר להקת מתופפי המדבר מידע על פאנטם באתר פרש מידע על הפאנטם באתר Hang Library (באנגלית) אתר הבית של PANart (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אמנות בלונים

אמנות בלונים היא פעולת קיפול, סיבוב ועיצוב בלונים לצורות, לרוב של חיות. הבלונים בדרך כלל ארוכים ולעיתים עגולים או בצורות מיוחדות. היצירה יכולה להכיל בתוכה בלון אחד מעוצב בדרכים שונות או מספר בלונים יחדיו ליצירת צורות גדולות ומורכבות יותר. אמנות זו זוהתה בעבר בעיקר עם קוסמים וליצנים בימי הולדת של ילדים וכן במופעי קרקס ומופעי רחוב נודדים, אולם עם התפתחות התחום ישנם בעלי מקצוע המתמחים באמנות בלונים ומסוגלים ליצור גם יצירות ענק מבלונים. הבסיס לאמנות בלונים הוא הקשר הפשוט הנוצר על ידי תפיסת הבלון וסיבובו לשני כיוונים שונים. סיבוב זה גורם לבלון להתהדק ל"קשר" קטן. הבלון הארוך אינו מתפוצץ בעת תמרונו משום שהוא אינו מנופח עד סופו; האמן משאיר שארית בסוף הבלון הנקראת "זנב" וכאשר הבלון מתהדק לקשר, האוויר שהיה בקשר עובר לשארית וכך הלחץ בבלון לא גדל. ככל שמסובבים יותר קשרים בבלון, הזנב מתקצר משום שהוא מתמלא בכמות גדולה יותר של אוויר. לכל דגם יש מספר שונה של קשרים ולכן השארית שמשאירים בבלון שונה לכל דגם. בלון מדיה וקבצים בנושא אמנות בלונים בוויקישיתוף פרויקט הבלונים הגדול, זוכה פרס ג'ינס, באתר יוטיוב
וילן

במערכת הפיאודלית, וילן (באנגלית: villein) הוא צמית או חבר במעמד הצמיתים, המוצמת לאדמתו. הווילן אינו עבד אך הוא מוגבל על–פי חוק ואינו אדם חופשי. המילה צמחה מן המונח הלטיני "villanus", שמשמעותו "קשור/מועסק באחוזה" (וילה כפרית רומית). למונח הוצמדו גם משמעויות שליליות רבות, כפי שניתן לראות מהמילה הצרפתית שעברה לאנגלית "villain" המשמשת גם להגדרת נבל או אדם שלילי. מעמדו של הווילן הוא הווילנאז' (villenage). ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אנטונסקו

האם התכוונתם ל... יון אנטונסקו – שליט רומניה בתקופת מלחמת העולם השנייה אילי אנטונסקו – מפקד דוויזיית הפרשים החמישית והתשיעית, במהלך מלחמת העולם השנייה דומיטרו אנטונסקו – שחקן נבחרת רומניה בכדורגל ויקטור אנטונסקו – שר האוצר של רומניה, בין מלחמות העולם ויקטור אנטונסקו גיבה – אנימטור איטלקי מיכאי אנטונסקו – שר החוץ של רומניה במלחמת העולם השנייה פטרה אנטונסקו (ארכיטקט) – ארכיטקט רומני פטרה אנטונסקו (מפקד) - מפקד המזכירות הכללית, במשרד ההגנה הרומני, במהלך מלחמת העולם השנייה בדרגת ברגדיר-גנרל (1891 – 1957) קרין אנטונסקו – פוליטיקאי ושר הספורט של רומניה (1997–2000)
קצ'ינסקי

האם התכוונתם ל... טד קזינסקי – טרוריסט אמריקאי, מוכר בכינוי יונבומבר ירוסלב קצ'ינסקי – ראש הממשלה ה-13 של פולין לך קצ'ינסקי – מנשיאי פולין, אחיו של ירוסלב
Every Teardrop Is a Waterfall

"Every Teardrop Is A Waterfall" הוא שיר של להקת הרוק האלטרנטיבי הבריטית, קולדפליי. השיר, אשר יצא לאור ב-3 ביוני 2011, הוא הסינגל הראשון מתוך אלבום האולפן החמישי של הלהקה, Mylo Xyloto. ב-23 במאי 2011 הועלה סרטון ליוטיוב שבו נראה איש צבעוני הולך במשך זמן כדקה עם רקע שחור. כותרת הסרטון הייתה שלוש השורות הראשונות מתוך השיר. במשך כשבוע צייצו קולדפליי בטוויטר סימנים וסרטונים מוזרים אשר בלבלו את המעריצים. בסרטונים ותמונות אלו הלהקה המשיכה לפרסם מילים מתוך השיר. ב-31 במאי הודיע מתופף הלהקה, ויל צ'מפיון, על שחרור הסינגל. הסינגל יצא להורדה דיגיטלית ברחבי העולם ב-3 ביוני 2011, ולבריטניה ב-5 ביוני 2011. ב-27 ביוני 2011, יצא הסינגל כמיני אלבום ב-iTunes, כשבגרסת המיני אלבום ישנם שני שירים נוספים: "Major minus" ו-"Moving to Mars". באותו תאריך יצא הסינגל לשווקים גם על תקליט ויניל. הסינגל עשה את הופעות הבכורה שלו בתחנות הרדיו בארצות הברית ב-21 ביוני. ב-29 ביוני 2011 פרסמה הלהקה את הקליפ של הסינגל אשר צולם במפעלי בית המילניום אשר בלונדון. השיר מכיל אלמנטים משירו של פיטר אלן "I Go To Rio", אשר נכתב על ידי פיטר אלן ואדריאן אנדרסון. Every Teardrop Is A Waterfall הגיע בשבוע הראשון לצאתו למקום ה-29 במצעד הבילבורד הוט 100 בארצות הברית, ומאז הגיע בשיאו למקום ה-14 במצעד זה. השיר הגיע גם למקום ה-6 במצעד הסינגלים הבריטי ולמעמד זהב באוסטרליה. מידע על היצירה "Every Teardrop Is a Waterfall" באתר מיוזיק בריינז מידע על הסינגל "Every Teardrop Is a Waterfall" באתר מיוזיק בריינז מידע על היצירה "Every Teardrop Is a Waterfall" באתר Discogs סרטון השיר "Every Teardrop Is a Waterfall" באתר יוטיוב מידע על Every Teardrop Is a Waterfall, באתר המצעד האוסטרי, ארכיון מידע על Every Teardrop Is a Waterfall, באתר המצעד האיטלקי, ארכיון מידע על Every Teardrop Is a Waterfall, באתר המצעד הגרמני מידע על Every Teardrop Is a Waterfall, באתר מצעד דנמרק מידע על Every Teardrop Is a Waterfall, באתר המצעד הנורווגי מידע על Every Teardrop Is a Waterfall, באתר המצעד של ניו זילנד מידע על Every Teardrop Is a Waterfall, באתר המצעד הספרדי מידע על Every Teardrop Is a Waterfall, באתר המצעד הפיני מידע על Every Teardrop Is a Waterfall, באתר המצעד הצרפתי, ארכיון מידע על Every Teardrop Is a Waterfall, באתר המצעד השוודי
קובי וינר

יעקב "קובי" וינר (יליד רחובות, 2 בינואר 1949) הוא מאמן נבחרת ישראל בטניס בכיסאות גלגלים. וינר הוא מאמנם האישי של בועז קרמר ושרגא ויינברג, מאז 2004, והספיק להוביל אותם לזכייה במדליית כסף באולימפיאדת בייג'ינג 2008‏וזכייה במקום הראשון באליפות צרפת הפתוחה ב-2009. בשנת 2010 זכתה הנבחרת במקום שני באליפות העולם בטורקיה ושנה לאחר מכן שמרה על מקומה בדרום אפריקה. קובי וינר היה הראשון לעבור קורס מאמנים בכיסאות גלגלים בשנת 1984 במכון ווינגייט והוא נכה שנפגע ממחלת הפוליו בהיותו בן שנתיים. הוא נחשב מחלוצי טניס בכיסאות גלגלים מ-1979 והוא חבר בוועדות הטניס הבנלאומיות של פדרציית הטניס הבינלאומית. מלבד עיסוקו בטניס בהתנדבות, מקצועו העיקרי: שמאות אלמנטרית והוא שותף במשרד ברנפלד שמאים בינלאומיים. קובי וינר נשוי לאסתר ויש להם 4 ילדים. אברהם תשובה, טניס בכסאות גלגלים: גרשוני הפסיד בגמר במיאמי, באתר nrg‏, 11 באפריל 2011 חולקו המלגות לספורטאי הספורט הפראלימפי - יעקב וינר הוא מאמן השנה 2009 אברהם תשובה, המשלחת הפראלימפית שבה לישראל, באתר ynet, 19 בספטמבר 2008 נתניהו לחברי המשלחת הפראלימפית: הבאתם הרבה כבוד וגאווה למדינת ישראל ברנפלד שמאים בינלאומיים בע"מ: אודות ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
איזידור אחרון

איזידור אחרון (11 בנובמבר 1892 - 12 במאי 1948) היה פסנתרן ומלחין אמריקאי-יהודי ממוצא פולני, אחיו הצעיר של המלחין יוסף אחרון. איזידור אחרון נולד בוורשה וכבר בילדותו התעניין במוזיקה. שלא כאחיו הגדול, שהתמחה בכינור, אהב איזידור את הפסנתר ואביהם רשם גם אותו לקונסרבטוריון בסנקט פטרבורג, שם למד אצל הפסנתרנים אנט אסיפוב וניקולאי דובאסוב. בהמשך למד הלחנה אצל אנטולי ליאדוב, ותזמור אצל מקסימיליאן שטיינברג. עם פרוץ מלחמת העולם הראשונה היה אחרון באמצע לימודיו, והוא גויס לתקופה של 3 שנים. עם שחרורו מהשרות חזר לקונסרבטוריון ובשנת 1918 סיים את לימודיו. עם סיום לימודיו החל במסעות קונצרטים ברחבי רוסיה וגרמניה. בפבלובסק הוא הופיע כסולן עם תזמורת סימפונית גדולה, ובברלין, במהלך עונה אחת, הוא נתן ארבעה קונצרטים. בשנת 1922 הגיע לארצות הברית. את הופעת הבכורה שלו בעולם החדש ערך אחרון באולם הקונצרטים קרנגי הול בניו יורק. בשנת 1923 קיבל מהכנר יאשה חפץ הזמנה להצטרף אליו כמלווה לסיבוב הופעות במזרח. הזמנה זאת, שהתקבלה על ידי אחרון בשמחה, הייתה התחלה של שיתוף פעולה בין השניים, שנמשך כעשור. אחרון הופיע עם חפץ בכל העולם כשהוא מלווה אותו בפסנתר ועורך פרטיטורות, עבור חברת התקליטים ויקטור. לאחר שעזב את חפץ ביסס אחרון את הקריירה שלו כסולן, ובשנת 1935 הוא נישא לזמרת הפינית לאה קרינה. איזידור אחרון החל בהלחנה רק בשלב מאוחר בחייו. בשנת 1937 ניגנה הפילהרמונית של ניו יורק, בניצוח ג'ון ברבירולי, את הקונצ'רטו לפסנתר הראשון שלו בקרנגי הול בניו יורק. הופעה זאת זכתה להצלחה רבה. בשנת 1938 כתב את הקונצ'רטו השני שלו, אך הראשון בו הופיע אחרון עצמו כסוליסט. שאר יצירותיו של איזידור אחרון, 18 במספר, הן קצרות וכתובות עבור כינור ופסנתר. בשלהי מלחמת העולם ביצע אחרון רסיטל בקרנגי הול. ברסיטל זה, שהיה שירת הברבור שלו, השמיע יצירות שלו בצד יצירות של מוצרט, שופן, ליסט, ראוול. ב-12 במאי 1948 טרם הגיעו לגיל 56 לקה אחרון בהתקף לב ונפטר בניו יורק. איזידור אחרון, באתר AllMusic (באנגלית) איזידור אחרון, באתר MusicBrainz (באנגלית) איזידור אחרון, באתר Discogs (באנגלית) ביוגרפית איזידור אחרון, באתר Answers (באנגלית) ריקוד יהודי, יצירתו של יוסף אחרון, מנגן יאשה חפץ, מלווה בפסנתר איזידור אחרון. Isidor Achron ‏ (1892-1948), באתר yiddishmusic (באנגלית)
ליגת הזהב

ליגת הזהב (באנגלית : Golden League) הייתה סדרה של שש תחרויות גדולות שמארגנת התאחדות האתלטיקה הבינלאומית (IAAF) כל שנה בחודשי הקיץ. הליגה החלה בשנת 1998 ובעונה הראשונה התחרויות התקיימו בשש ערים: אוסלו, רומא, מונקו, ציריך, בריסל וברלין. ב-1999 פריז הצטרפה לתחרויות וב-2003 מונקו הפסיקה לארח את תחרות ליגת הזהב (במקומה נערכת במונקו תחרות הגמר העולמי בסיום עונת התחרויות). האתלטים צריכים להופיע בכל ששת המפגשים ולנצח בהם כדי לזכות בפרס הגדול - מטילי זהב בשווי מיליון דולר. הפרס מתחלק בין כל המנצחים לכן ככל שיש פחות מנצחים הפרס של כל אחד גדל. החל משנת 2006, החליטו המארגנים להעניק חצי מיליון דולר לאתלט שזוכה בחמש מתוך שש התחרויות, ולאתלט שזוכה בכל שש התחרויות להעניק מיליון דולר. בשנת 2010 מותגה מחדש הליגה בשם "ליגת היהלום" תחת חסות של סמסונג תוך פיזור תחרויות הגראנד פריקס במדינות נוספות בעולם, בעיקר מחוץ לאירופה. מדיה וקבצים בנושא ליגת הזהב בוויקישיתוף
באזבי ברקלי

באזבי ברקלי (Busby Berkeley‏, 29 בנובמבר 1895 - 14 במרץ 1976) היה במאי קולנוע הוליוודי בעל השפעה וכוריאוגרף של סרטים מוזיקליים. ברקלי ידוע בסגנון מיוחד של סרטים מוזיקליים אשר המציא ומכונה על שמו. סרטיו אופיינו בכך שלא היו ריאליסטיים הם התמקדו בעיקר באסתטיקה ופחות במשמעות השוטים, הם כללו קטעי שירה, ריקודים פנטסטיים והפקות מוזיקליות משוכללות אשר לעיתים קרובות מעורבים בהם דגמים גאומטריים מורכבים. הקטעים המוזיקליים של סרטיו צולמו באולפנים גדולים, בהשתתפות עשרות רקדנים ורקדניות, תוך שימוש באביזרים רבים, שהכוריאוגרפיה שלהם דימתה לרוב צורות גאומטריות משתנות המזכירות קליידסקופ והוא נחשב בזמנו לפורץ דרך בשל סגנונו הייחודי. בארקלי החל את הקריירה שלו כאשר שירת בצבא ארצות הברית ב-1918 כסגן בחייל התותחנים והיה אחראי על תהלוכות צבאיות. לאחר מלחמת העולם הראשונה ערך מופעים לחיילים אשר חזרו מן המלחמה. לאחר שירותו הצבאי הפך לשחקן תיאטרון ובמאי בהופעות קטנות. עד מהרה הפך למנהל מחול מוביל בברודוויי. המפיק פלורנץ זיגפלד ג'וניור ראה את כישרונו בבימוי רקדנים ונתן לו להיות הכוריאוגרף לסרט Whoopee! ב-1930. בארקלי המשיך בתפקידו ככוריאוגרף לעוד 7 סרטים עד 1933, אז אף חשב לחזור לברודוואי. ב-1933 הזמין אותו אחד המפיקים הראשיים של האחים וורנר להיות כוריאוגרף של הסרט רחוב 42, הסרט זכה להצלחה גדולה ובארקלי החל לקבל תפקידים מורחבים מעבר לכוריאוגרפיה. הוא קיבל חוזה ל-7 שנים אצל האחים וורנר ויצר בשנים הללו סרטים מוזיקליים רבים אשר מיקמו אותו כפורץ דרך בסגנון הבימוי של הרקדנים וצילום הכוריאוגרפיה. ב-1939 כאשר החלו האחים וורנר לאבד עניין בז'אנר הסרטים המוזיקליים עבר בארקלי לחברת אמ.ג'.אמ. וצילם עד 1942 עוד מספר סרטים. בשנת 1949 הוא ביים סרט עבור רשת פוקס ובשנות ה-50 הוא החל יוצא מן התודעה בהוליווד. בשנות ה-60 החלה התעוררות לסרטים אשר עשה ובארקלי חזר לברודוויי כדי לביים הפקות מוזיקליות. מדיה וקבצים בנושא באזבי ברקלי בוויקישיתוף באזבי ברקלי, במסד הנתונים הקולנועיים IMDb (באנגלית) באזבי ברקלי, באתר AllMovie (באנגלית) באזבי ברקלי, באתר Rotten Tomatoes (באנגלית) באזבי ברקלי, במסד הנתונים הקולנועיים KinoPoisk (ברוסית) באזבי ברקלי, באתר MusicBrainz (באנגלית) באזבי ברקלי, באתר Discogs (באנגלית) באזבי ברקלי, באתר "Find a Grave" (באנגלית) באזבי ברקלי, באתר אנציקלופדיה בריטניקה (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קונטרה-בסון

קונטרה־בסון (ידוע גם כבסון כפול), הוא סוג הנמוך יותר מהבסון והוא א־טרנספוזיצי, כלומר מכוון עם פסנתר. הקונטרה־בסון נחשב גם כסבו של האבוב כיוון צליליו הנמוכים, לעומת האבוב שהוא יותר גבוה. בגלל צליליו הנמוכים של הקונטרה־בסון הוא נכתב במפתח פה ודו (וגם הבסון). האבוב, לעומתם, נכתב במפתח סול, בגלל צלילו הגבוה. הקונטרה־בסון המודרני מיוצר לרוב מעץ המייפל, בעיקר ממינים חזקים וקשיחים. דגמים זולים יותר של הקונטרה־בסון, המיוצרים מפלסטיק קשיח, משמשים בעיקר נגנים מתחילים בשנות לימודיהם הראשונות. בעבר, יוצרו גם קונטרה־בסונים ממתכת, אך מאז 1889 הופסק יצור סוג זה לחלוטין. הקונטרה־בסון הופיע לראשונה בצורתו המודרנית בשנת 1800, והוא אחד הכלים היחידים שלא שונתה צורת בנייתם באופן מהותי מאז המצאתם. לקונטרה־בסון יש את היכולת להפיק צליל נמוך באוקטבה משל הבסון (אוקטבה נמוכה של הקונטרה־בסון, ואוקטבה אחת גבוהה יותר של הבסון), וההפרש ביניהם משפיע על הגוון של כל אחד מהם.[דרושה הבהרה] הקונטרה־בסון, כשמו כן הוא - הכלי הנמוך ביותר בקבוצת כלי הנשיפה מעץ. מנעדו משתרע מתחום הבס. צליליו נכתבים במפתח פה או במפתח דו טנור. הקונטרה־בסון מתפקד כחוליה בהרכבים סימפוניים וקאמריים. בהרכבים ובאנסמבלים אלו הוא מנגן לרוב את תפקיד הבס, שהם תפקידים שונים משל הבסון. בימינו קיימות שתי אסכולות עיקריות לבניית בסונים: האסכולה הצרפתית והאסכולה הגרמנית. כל אסכולה מייצרת בסונים משלה אשר גווניהם שונים ואיצבועיהם שונים. מדיה וקבצים בנושא קונטרה-בסון בוויקישיתוף האינטרנט קונטרה־בסון משאבים ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
תת-מודול קטן

בתורת החוגים, תת-מודול קטן של מודול M {\displaystyle M} מעל חוג R {\displaystyle R} , הוא תת-מודול S {\displaystyle S} כך שלכל תת-מודול אמיתי N {\displaystyle N} , גם הסכום N + S {\displaystyle N+S} אמיתי. במילים אחרות, לא ייתכן ש- N + S = M {\displaystyle N+S=M} אלא אם N = M {\displaystyle N=M} . תת-מודול האפס הוא תמיד קטן, אבל הטרמינולוגיה עשויה להטעות: אם יש למודול תת-מודול המכיל כל תת-מודול אמיתי אחר, אז הוא קטן. אוסף התת-מודולים הקטנים של מודול M {\displaystyle M} סגור תחת "כלפי מטה" (כלומר, תת-מודול של תת-מודול קטן הוא קטן בעצמו), וגם תחת סכומים סופיים. אם S {\displaystyle S} תת-מודול קטן של M {\displaystyle M} , אז הוא תת-מודול קטן של כל מודול המכיל את M {\displaystyle M} . הכיוון ההפוך נכון באופן חלקי מאד: אם S {\displaystyle S} מוכל במודול M {\displaystyle M} והוא קטן בסכום ישר M ⊕ M ′ {\displaystyle M\oplus M'} , אז הוא קטן גם ב- M {\displaystyle M} . קטנות נשמרת תחת מנה בתת-מודול קטן, כלומר: אם K {\displaystyle K} תת-מודול קטן של M {\displaystyle M} המוכל בתת-מודול E {\displaystyle E} , אז E {\displaystyle E} קטן ב- M {\displaystyle M} אם ורק אם המנה E / K {\displaystyle E/K} קטנה ב- M / K {\displaystyle M/K} . התכונה של תת-מודול להיות קטן ניתנת לאפיון פנימי: S {\displaystyle S} הוא תת-מודול קטן של מודול כלשהו, אם ורק אם הוא תת-מודול קטן בסגור האינג'קטיבי של עצמו. סכום תת-המודולים הקטנים של R {\displaystyle R} , כמודול מעל עצמו, הוא רדיקל ג'ייקובסון של החוג. הרדיקל עצמו הוא תת-מודול קטן, ולפי הלמה של נקאימה J ( R ) M {\displaystyle J(R)M} הוא תת-מודול קטן של M {\displaystyle M} לכל מודול נוצר סופית M {\displaystyle M} . תת-מודול גדול (נקרא גם תת-מודול עיקרי)
דיאן ראדיץ'

דיאן ראדיץ' (בסרבית: Дејан Радић / Dejan Radić; נולד ב-8 ביולי 1980 באינג'יה שבסרביה) הוא כדורגלן עבר סרבי ששיחק בעמדת השוער. ראדיץ' החל את הקריירה שלו בקבוצת הנוער של פ.צ. רד. ב-2000 הוא התחיל לשחק בהרכב הקבוצה. בעונת 2003/2004 הושאל ראדיץ' למועדון ראדניצ'קי באוגרד. בינואר 2004 עבר לאלניה ולדיקווקז, שם רשם 26 הופעות. בקיץ 2005 חזר לסרביה ושיחק במועדון וויבודינה נובי סאד במשך חצי שנה. בינואר 2007 עבר ראדיץ' לספרטק נלצ'יק שם שיחק 3 עונות ורשם 43 הופעות. בינואר 2010 חתם חוזה עם רוסטוב לשנתיים. במחזור השישי בעונת 2011/2012 נפצע קשה במשחק מול טרק גרוזני עקב התנגשות עם חלוץ טרק זאור סדאייב. בשל כך הוא נאלץ לעבור נפרקטומיה (כריתת כליה). בסוף חודש מאי הוא התחיל אימונים קלים, אולם מאוחר יותר החליט לפרוש ממשחק פעיל. ראדיץ' נשוי ואב לשני בנים ובת. אשתו דראגנה מאינג'יה, פרוור של בלגרד, שם הם הכירו ב-1998. מדיה וקבצים בנושא דיאן ראדיץ' בוויקישיתוף דיאן ראדיץ', באתר Transfermarkt דיאן ראדיץ', באתר Soccerway דיאן ראדיץ', באתר WorldFootball.net דיאן ראדיץ', באתר FootballDatabase.eu סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של רוסטוב (ברוסית) ערך זה הוא קצרמר בנושא כדורגלנים סרבים. אתם מוזמנים לתרום לוויקיפדיה ולהרחיב אותו.